Erdmannbreen

Erdmannbreen er en isbre på Spitsbergen, Svalbard. Den er en ca. 4 km lang bre som går fra Dahlfonna i nord og ned i Ytterdalen langt sørvest på Nordenskiöld Land. Hele breen inngår i Nordenskiöld Land nasjonalpark og i Nordenskiöldkysten ramsarområde.

Breen er oppkalt etter geologen Axel Joachim Erdmann (1814–1869), som grunnla Sveriges geologiske undersøkninger. 

Breen ligger i en renne mellom Ytterdalsegga (736 m) og Ytterdalen i sørøst og Ytterdalsfjella (901 m) i vest. I sør hvor breen renner ut i Ytterdalen, er det noen mindre morenemasser.

Breen ligger i forkastningen mellom Det sørvestlige terreng med grunnfjell i vest, og Spitsbergens sentrale tertiære basseng med sedimenter i øst.

Referanser 
 

Breer på Spitsbergen